Diari Oficial de la Generalitat Valenciana


Sumari del DOGV 6611, del 19-09-2011 (2011/9478)

RESOLUCIÓ de 9 d'agost de 2011, de la Conselleria d'Educació, Formació i Ocupació, per la qual s'autoritza l'adscripció de l'Institut Mediterrani d'Estudis de Protocol a la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/9478


Data del document
:   09-08-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * Universitat Miguel Hernández
    * universitat
    * centre d'ensenyament
    * ensenyament privat
    * legislació

RESOLUCIÓ de 9 d'agost de 2011, de la Conselleria d'Educació, Formació i Ocupació, per la qual s'autoritza l'adscripció de l'Institut Mediterrani d'Estudis de Protocol a la Universitat Miguel Hernández d'Elx. [2011/9478]  
Per mitjà d'un escrit de 14 de gener de 2011, la Universitat Miguel Hernández d'Elx va sol·licitar a la Conselleria d'Educació l'inici de l'expedient d'adscripció de l'Institut Mediterrani d'Estudis de Protocol.  
El Consell de Govern de la Universitat, reunit en la sessió de 3 de març de 2011, va acordar aprovar l'adscripció. Així mateix, el Ple del Consell Social de la Universitat, reunit en la sessió de data 23 de març de 2011, va acordar emetre un informe favorable sobre esta.  
Finalment, el Ple del Consell Valencià d'Universitats i Formació Superior es va assabentar de la proposta d'adscripció de l'Institut Mediterrani d'Estudis de Protocol en la seua reunió de data 6 d'abril de 2011.  
En virtut del que disposen la Llei Orgànica 6/2001, de 21 de desembre, d'Universitats, el Reial Decret 557/1991, de 12 d'abril, sobre creació i reconeixement d'universitats i centres universitaris, i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i vista la proposta del director general d'Universitat, Estudis Superiors i Ciència de data 9 d'agost de 2011, de conformitat amb esta i fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
  
Primer  
Autoritzar l'adscripció de l'Institut Mediterrani d'Estudis de Protocol a la Universitat Miguel Hernández d'Elx.  
  
Segon  
L'Institut Mediterrani d'Estudis de Protocol, amb seu en l'avinguda de la Universitat d'Elx, núm. 1 d'Elx (Alacant), s'ha de regir pel que disposen la Llei Orgànica 6/2001, de 21 de desembre, d'Universitats, i les normes que dicten l'Estat i la Generalitat en el seu desplegament, pel Reial Decret 557/1991, de 12 d'abril, per l'Orde de 12 de maig de 1997 de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior, pel conveni d'adscripció subscrit entre la Universitat Miguel Hernández d'Elx i l'entitat titular del centre adscrit i per les seues pròpies normes d'organització i funcionament, que en tot cas hauran de respectar els principis constitucionals de llibertat acadèmica, manifestats en les llibertats de càtedra, d'investigació i d'estudi.  
  
  
Tercer  
Les ensenyances universitàries oficials del grau en Organització d'Esdeveniments, Protocol i Relacions Institucionals, que s'impartiran en el dit centre adscrit, s'autoritzaran per un decret del Consell, amb el compliment previ dels requisits establits en l'Orde 86/2010, de 15 de novembre, de la Conselleria d'Educació, per la qual s'establix el procediment per a la implantació d'ensenyances universitàries oficials de grau, màster i doctorat en les universitats de la Comunitat Valenciana.  
  
  
Quart  
El que disposen els articles anteriors es traslladarà al Ministeri d'Educació, a l'efecte que efectue les inscripcions oportunes en el Registre d'Universitats, Centres i Títols.  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es pot recórrer potestativament en reposició o es pot plantejar directament un recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar de l'endemà de ser publicada.  
El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.   
  
València, 9 d'agost de 2011.- El conseller d'Educació, Formació i Ocupació: José Ciscar Bolufer.